CELEX: 32006R0205
Language: lv
Date: 2006-02-06 00:00:00
Title: Komisijas Regula (EK) Nr. 205/2006 ( 2006. gada 6. februāris ), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz toltrazurilu, dietilēna glikolmonoetilēteri un polioksietilēna sorbitāna monooleātu   (Dokuments attiecas uz EEZ)

7.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 34/21
            
         
      KOMISIJAS REGULA (EK) Nr. 205/2006
   (2006. gada 6. februāris),
   ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz toltrazurilu, dietilēna glikolmonoetilēteri un polioksietilēna sorbitāna monooleātu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. un 3. pantu,
   ņemot vērā Eiropas Zāļu aģentūras atzinumus, ko formulējusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, ko Kopienā izmanto veterinārajās zālēs, kuras paredzēts izmantot attiecībā uz produktīviem dzīvniekiem, ir jānovērtē saskaņā ar Regulu (EEK) Nr. 2377/90.
            
         
               (2)
            
            
               Viela “toltrazurils” ir iekļauta Regulas (EEK) Nr. 2377/90 I pielikumā attiecībā uz cāļu un tītaru muskuļiem, ādu un taukiem, aknām un nierēm, izņemot dzīvniekus, no kuriem iegūst olas lietošanai pārtikā, un attiecībā uz cūku muskuļiem, ādu un taukiem, aknām un nierēm. Gaidot zinātnisko pētījumu rezultātus, toltrazurils turklāt ir iekļauts minētās regulas III pielikumā attiecībā uz liellopu sugas muskuļiem, taukiem, aknām un nierēm, izņemot dzīvniekus, no kuriem iegūst pienu lietošanai pārtikā. Šie pētījumi tagad ir pabeigti, un tādēļ toltrazurila lietošana jāpaplašina Regulas (EEK) Nr. 2377/90 I pielikumā, attiecinot to arī uz liellopiem. Šis ieraksts ir jāpaplašina arī attiecībā uz visu produktīvo zīdītāju sugu muskuļiem, taukiem, aknām un nierēm, izņemot dzīvniekus, no kuriem iegūst pienu lietošanai pārtikā, un attiecībā uz mājputnu muskuļiem, ādu un taukiem, aknām un nierēm, izņemot dzīvniekus, no kuriem iegūst olas lietošanai pārtikā.
            
         
               (3)
            
            
               Viela “dietilēna glikolmonoetilēteris” ir iekļauta Regulas (EEK) Nr. 2377/90 II pielikumā attiecībā uz liellopu un cūku sugām. Ieraksts attiecība uz dietilēna glikolmonoetilēteri ir jāpaplašina, iekļaujot visus atgremotājus.
            
         
               (4)
            
            
               Viela “polisorbāts 80” ir iekļauta Regulas (EEK) Nr. 2377/90 II pielikumā attiecībā uz visām produktīvajām sugām. Šis ieraksts jāaizstāj ar vispārīgu nosaukumu polioksietilēna sorbitāna monooleāts, tādējādi aptverot gan polisorbātu 80, gan polisorbātu 81 attiecībā uz visām produktīvajām sugām.
            
         
               (5)
            
            
               Tādēļ ir attiecīgi jāgroza Regula (EEK) Nr. 2377/90.
            
         
               (6)
            
            
               Līdz šīs regulas piemērošanai jāatvēl pietiekams laikposms, lai dalībvalstis, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (7)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I un II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2006. gada 8. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 6. februārī
      
         
            Komisijas vārdā —
         
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 6/2006 (OV L 3, 6.1.2006., 3. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      A.   Regulas (EEK) Nr. 2377/90 I pielikumā iekļauj šādu vielu:
      2.   Pretparazītu līdzekļi
      2.4.   Līdzekļi pret vienšūņiem
      2.4.1.   Triazinetriona atvasinājums
      
         
                     Farmakoloģiski aktīvā(-ās) viela(-as)
                  
                  
                     Marķieratliekas
                  
                  
                     Dzīvnieku sugas
                  
                  
                     Maksimāli pieļaujamais atliekvielu daudzums
                  
                  
                     Mērķaudi
                  
               
                     “Toltrazurils
                     
                  
                  
                     Toltrazurilsulfons
                  
                  
                     Visas produktīvo zīdītāju sugas (1)
                     
                  
                  
                     100 μg/kg
                  
                  
                     Muskuļi
                  
               
                     150 μg/kg
                  
                  
                     Tauki (2)
                     
                  
               
                     500 μg/kg
                  
                  
                     Aknas
                  
               
                     250 μg/kg
                  
                  
                     Nieres
                  
               
                     Mājputni (3)
                     
                  
                  
                     100 μg/kg
                  
                  
                     Muskuļi
                  
               
                     200 μg/kg
                  
                  
                     Āda + tauki
                  
               
                     600 μg/kg
                  
                  
                     Aknas
                  
               
                     400 μg/kg
                  
                  
                     Nieres
                  
               
      B.   Regulas (EEK) Nr. 2377/90 II pielikumā iekļauj šādas vielas:
      2.   Organiskie savienojumi
      
         
                     Farmakoloģiski aktīvā(-ās) viela(-as)
                  
                  
                     Dzīvnieku sugas
                  
               
                     “Dietilēna glikolmonoetilēteris
                     
                  
                  
                     Visi atgremotāji un cūkas”
                  
               
      3.   Vielas, ko parasti atzīst par nekaitīgām
      
         
                     Farmakoloģiski aktīvā(-ās) viela(-as)
                  
                  
                     Dzīvnieku sugas
                  
               
                     “Polioksietilēna sorbitāna monooleāts
                     
                  
                  
                     Visas produktīvās sugas”
                  
               
      
         (1)  Neizmanto dzīvniekiem, no kuriem iegūst pienu lietošanai pārtikā.
      
         (2)  Cūkām un mājputniem šis MPAD attiecas uz “ādu un taukiem dabīgās proporcijās”.
      
         (3)  Neizmanto dzīvniekiem, no kuriem iegūst olas lietošanai pārtikā.”